Document ID: /roh_data/filtered/Billingualer_Corpus_interleaved-de-rm.jsonl.gz/176

This is a text translated from German to Rumantsch Grischun.
Psychiatrische Versorgung der Bündner Südtäler in Mendrisio/TI

Die Kantone Tessin und Graubünden haben vereinbart, dass Patientinnen und Patienten aus den Bündner Südtälern in Mendrisio behandelt werden können.

In der Psychiatrie ist es äusserst wichtig, dass die Patientinnen und Patienten sich in ihrer Muttersprache verständigen können. Wer erwachsen ist, Italienisch spricht und in einer italienischsprachigen Region Graubündens wohnt, kann sich im Bedarfsfall in die Clinica psichiatrica cantonale del Ticino (CPC) einweisen lassen. Die Einweisung hat durch jene Medizinalperson zu erfolgen, die beim sozialpsychiatrischen Dienst der Klinik Beverin für Südbünden zuständig ist, und gilt zugleich als Kosten-Gutsprache durch den Kanton Graubünden.

Für die Bündner Patientinnen und Patienten gelten die gleichen Tagestaxen wie für jene mit Wohnsitz im Tessin. Der Kanton Graubünden verpflichtet sich zudem, für jeden Aufenthaltstag in der CPC die gleiche Tagestaxe zu bezahlen, die auch die Krankenkassen für Bewohnende des Kantons Tessin leisten würden. Mit dieser für Graubünden vorteilhaften Lösung werden die reinen Betriebskosten ohne Berücksichtigung der Investitionskosten abgegolten. Aus der Psychiatrie-Vereinbarung resultieren für den Kanton Graubünden Mehraufwendungen von voraussichtlich etwa 140'000 Franken im Jahr. Diese sind angesichts der verbesserten psychiatrischen Versorgung der italienischsprachigen Bevölkerung Graubündens aber durchaus vertretbar. Unter dem Vorbehalt eines erforderlichen Nachtrags-Kredits des Grossen Rats tritt die Vereinbarung rückwirkend auf Anfang 1999 in Kraft.

Fünf Regionalleiter für den Bündner Forstdienst ernannt

Nachdem Graubünden Ende 1998 in fünf Forstregionen eingeteilt worden war, hat die Regierung mit Wirkung ab März 1999 die folgenden fünf Regionalleiter ernannt:

- Region Prättigau Gion Caprez, Davos

- Churer Rheintal Reto Hefti, Flims

- Bündner Oberland Arthur Sandri, Ilanz

- Mittelbünden - Mesolcina Christian Barandun, Bergün

- Engadin - Südtäler Markus Stadler, Zernez

Bis Mitte 1999 wird das Forstinspektorat mit den Regionalleitern die organisatorischen Strukturen und die neuen Zuständigkeiten regeln. Der Bündner Forstdienst soll den vielfältigen Ansprüchen an den Wald effizienter, kundennäher und flexibler gerecht werden. Durch das Schaffen von fünf Kompetenzzentren mit je einem Regionalverantwortlichen erhofft man sich verschiedene Verbesserungen. Dabei sollen insbesondere der Kontakt zu den Gemeinden und eine mögliche Fachspezialisierung der einzelnen Mitarbeitenden intensiviert werden.

Unterseminar führt Sprachaufenthalt ein

Das revidierte Schulgesetz sieht vor, dass alle Bündner Schülerinnen und Schüler ab der vierten Klasse eine Zweitsprache lernen müssen. Diese Neuerung wird gestaffelt ab dem Schuljahr 1999/2000 eingeführt und soll bis zum Schuljahr 2004/2005 im ganzen Kanton installiert sein. Die derzeit laufenden Vorbereitungen umfassen auch die Ausbildung der Lehrkräfte. Neu wird im Anschluss an die dritte Unterseminar-Klasse für Seminaristinnen und Seminaristen der deutsch- und der romanischsprachigen Abteilungen, die die Ausbildung nach alter Regelung absolvieren, ein Sprachaufenthalt eingeführt. Er kann in den Valli, dem Tessin oder in Italien gemacht werden und umfasst vier zusammenhängende Wochen in der Zeit zwischen den letzten zwei Schulwochen und den Sommerferien. Während des Sprachaufenthalts sollen nicht Schulen besucht, sondern der direkte Kontakt zur Bevölkerung im Rahmen verschiedenster Tätigkeiten gepflegt werden. Der Kanton bezahlt pro Person einen Beitrag von 150 Franken an die Reisespesen.

Ja zur neuen Eidg. Bauarbeiten-Verordnung

Gegenüber dem Bundesamt für Sozialversicherung nimmt die Regierung Stellung zum Entwurf für eine neue Verordnung über die Sicherheit und den Gesundheitsschutz der Arbeitnehmerinnen und Arbeitnehmer bei Bauarbeiten (Bauarbeiten-Verordnung). Mit dem neuen Bundeserlass werden die erforderlichen Schutzmassnahmen dem heutigen Stand der Technik und den gegebenen Verhältnissen auf dem Bau angepasst. In diesem Sinn stimmt die Regierung der Vorlage grundsätzlich zu. Sie bedauert es allerdings, dass nicht auch noch die Bestimmungen der Verordnung über die Unfallverhütung beim Graben- und Schachtbau sowie bei ähnlichen Arbeiten in den Entwurf integriert worden sind.

Kulturbeiträge

Es werden Kulturbeiträge im Gesamtbetrag von 37'000 Franken ausgerichtet an den Verein "Jugend und Musik" für das gleichnamige Musikfest 1999 sowie an die Musica Giuventüna Rom (Val Müstair) an die Kosten für neue Instrumente.

Aus den Gemeinden

Genehmigt werden der Regionale Richtplan Val Müstair hinsichtlich des Skigebiets Minschuns (mit Vorbehalten und Anweisungen), die Teilrevisionen der Ortsplanungen von Grono, Laax, Pontresina und Samnaun sowie die Änderungen der Gemeindeverfassungen von Furna und Tschappina.

Für verschiedene Strassenbau-Projekte im Kanton werden Kredite im Gesamtbetrag von 4.7 Mio. Franken freigegeben.

Personelles

Auf Ende Februar 1999 treten in den Ruhestand:

- Bernadette Schmid, Chur, Leiterin der Lehr-Werkstätte für Damenscheiderinnen an der Bündner Frauenschule,

- Egidio Andreoletti, Surava, Strassenwart beim Bezirks-Tiefbauamt Davos,

- Pius Heini, Bonaduz, Abteilungsleiter beim Amt für Umweltschutz,

- Simon Henny, Zizers, juristischer Mitarbeiter beim Tiefbauamt, und

- Christian Saxer, Sevgein, Strassenwart beim Bezirks-Tiefbauamt Ilanz.

Die Regierung dankt ihnen bestens für ihre Dienste, die sie dem Kanton geleistet haben.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 25.2.1999

Provediment psichiatric da las valladas grischunas dal sid a Mendrisio/TI

Ils chantuns Tessin e Grischun èn sa cunvegnids che pazientas e pazients da las valladas grischunas dal sid possian vegnir tractads a Mendrisio.

Igl è fitg impurtant per la psichiatria che las pazientas ed ils pazients possian communitgar en lur lingua materna.Tgi ch'è creschì, discurra talian e viva en ina regiun taliana dal chantun Grischun po sa laschar enviar en cas da basegn en la "Clinica psichiatrica cantonale del Ticino" (CPC). La collocaziun ha da succeder tras la persuna medicinala dal servetsch da psichiatria sociala da la clinica Beverin ch'è cumpetenta per il Grischun dal sid; ella vala il medem mument sco garanzia per ils custs tras il chantun Grischun.

Per las pazientas ed ils pazients grischuns valan las medemas taxas dal di sco per quels ch'èn domiciliads en il Tessin. Il chantun Grischun s'oblighescha ultra da quai da pajar a la CPC per mintga di la medema taxa dal di che las cassas da malsauns pajessan er per abitants dal chantun Tessin. Cun questa soluziun favuraivla per il chantun Grischun vegnan pajads ils custs da gestiun nets senza resguardar ils custs d'investiziun. Da la cunvegna da psichiatria resultan per il chantun Grischun custs ulteriurs en l'autezza da probablamain ca. 140'000 francs l'onn. En vista al provediment psichiatric meglierà da la populaziun da lingua taliana dal Grischun è quai dentant absolutamain giustifitgabel. Cun la resalva d'in credit supplementar necessari dal cussegl grond entra la cunvegna en vigur retroactiva sin l'entschatta 1999.

Tschintg manaders regiunals per il servetsch forestal grischun

Suenter ch'il Grischun è vegnì dividì a la fin 1998 en tschintg regiuns forestalas, ha la regenza numnà ils sequents tschintg manaders regiunals en funcziun a partir dal mars 1999: -

Regiun Partenz Gion Caprez, Tavau

- Vallada dal Rain da Cuira Reto Hefti, Flem

- Surselva Arthur Sandri, Glion

- Grischun central - Mesolcina Christian Barandun, Bravuogn

- Engiadina - Valladas dal sid Markus Stadler, Zernez

Fin la mesadad 1999 vegn l'inspecturat forestal a reglar cun ils manaders regiunals las structuras organisatorias e las cumpetenzas novas. Il servetsch forestal grischun duai ademplir las differentas pretaisas al guaud a moda pli effizienta, pli manaivla al client e pli flexibla. Tras la creaziun da tschintg centers da cumpetenza cun mintgamai in responsabel per ina regiun sper'ins da pudair cuntanscher differentas meglieraziuns. Ins duai oravant tut intensivar il contact cun las vischnancas ed in'eventuala spezialisaziun professiunala dals singuls collavuaturs.

Seminari inferiur introducescha in segiurn per emprender la lingua

La lescha da scola revedida prevesa che tut las scolaras e tut ils scolars dal Grischun han d'emprender a partir da la quarta classa ina segunda lingua. Questa novaziun vegn introducida successivamain a partir da l'onn da scola 1999/2000 e duai esser installada en l'entir chantun fin l'onn da scola 2004/2005. Las preparativas che vegnan realisadas actualmain cumpiglian er la scolaziun dals magisters. Da nov vegn introducì suenter la terza classa dal seminari inferiur in segiurn per emprender la lingua per las seminaristas ed ils seminarists da la partiziun tudestga e rumantscha ch'absolvan la scolaziun tenor la reglamentaziun veglia. Il segiurn po vegnir fatg en las valladas talianas dal Grischun, en il Tessin u en Italia e cumpiglia quatter emnas coerentas en il temp tranter las davosas duas emnas da scola e las vacanzas da stad. Durant il segiurn na duain ins betg frequentar scolas, mabain tgirar il contact direct cun la populaziun en il rom da differentas activitads. Il chantun paja ina contribuziun da 150 francs per persuna vid las spesas da viadi.

Gea tar la nova ordinaziun federala davart lavurs da construcziun

Visavi l'uffizi federal per assicuranzas socialas prenda la regenza posiziun tar il sboz per ina nova ordinaziun davart la segirezza e la protecziun da la sanadad da las lavurantas e dals lavurants tar lavurs da construcziun (ordinaziun davart lavurs da construcziun). Cun il nov decret federal vegnan adattadas las mesiras da segirezza necessarias al stadi actual da la tecnica ed a las relaziuns dadas sin ils plazzals da construcziun. En quest senn approva la regenza da princip il project. Ella deplorescha dentant ch'ins n'ha betg anc integrà en il sboz las disposiziuns da l'ordinaziun davart la prevenziun d'accidents tar la construcziun da foss e chavas sco er tar lavurs sumegliantas.

Contribuziuns culturalas

I vegnan concedidas contribuziuns culturalas en l'import total da 37'000 francs a la societad "Giuventetgna e musica" per la festa da musica dal 1999 cun il medem num sco er a la Musica Giuventüna Rom vid ils custs per instruments novs.

Da las vischnancas

I vegnan approvads il plan directiv regiunal da la Val Müstair en vista al territori da skis Minschuns (cun resalvas e directivas), las revisiuns parzialas da las planisaziuns localas da Grono, Laax, Puntraschigna e Samignun sco er las midadas da las constituziuns communalas da Furna e Tschappina. Per differents projects da construcziun da vias en il chantun vegnan deliberads credits en l'autezza totala da 4.7 milliuns francs.

Fatgs da persunal

Sin la fin da favrer 1999 vegnan pensiunads

- Bernadette Schmid, Cuira, magistra al lavuratori d'emprendissadi per cusunzas a la scola grischuna da dunnas

- Egidio Andreoletti, Surava, vier tar l'uffizi da construcziun bassa dal district da Tavau

- Pius Heini, Panaduz, manader da secziun tar l'uffizi per la protecziun da l'ambient

- Simon Henny, Zizers, collavuratur giuridic tar l'uffizi da construcziun bassa, e

- Christian Saxer, Sevgein, vier tar l'uffizi da construcziun bassa dal district da Glion.

La regenza als engrazia cordialmain per lur servetschs en favur dal chantun.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 25.2.1999